open-index/open-wikipedia-markdown huggingface dataset:
Venemaa Teaduste Akadeemia Kosmoseuuringute Instituut

**Venemaa Teaduste Akadeemia Kosmoseuuringute Instituut**, akronüüm **IKI**, (vene keeles Институт космических исследований РАН) on Venemaa Teaduste Akadeemia teadusuurimisinstituut.

**NSV Liidu Teaduste Akadeemia Kosmoseuuringute Instituut **loodi akadeemik Mstislav Keldõši initsiatiivil 15. mail 1965 Moskvas. 1991. aastast on instituudil praegune nimetus.
__NOTOC__ 
## Direktorid
*1965–1973 Georgi Petrov
*1973–1988 Roald Sagdejev
*1988–2002 Albert Galejev
*2002–2018 Lev Zeljonõi
*alates 2018 Anatoli Petrukovitš

## Uurimissuunad
*Kõrge energia astrofüüsika
*Planeetide füüsika
*Kosmiline plasma
*Kosmiline ilm
*Interplanetaarne keskkond ja päikesetuul
*Maateadused
*Optilised-füüsikalised uuringud

## Osakonnad
*Kosmogeofüüsika
*Kõrge energia astrofüüsika
*Planeetide füüsika
*Kosmilise plasma füüsika
*Maa uuringud kosmosest
*Monitooringudtehissatelliitidega
*Kosmiline dünaamika ja matemaatiline infotöötlus
*Tuumaplanetoloogia
*Vaatluslik ja teoreetiline astronoomia ning raadiointerferomeetria
*Optilised-füüsikalised uuringud

## Välislingid
*
*Instituudi koduleht
UNESCO maailmapärand Venemaal

**[[Venemaa]]** alal on **[[UNESCO maailmapärandi nimistu]]s** 29 objekti ja 22 objekti kandidaati.

Nimistusse on kantud:
*18 kultuuripärandi objekti:
**1990 Kiži kirikumõis
**1990 Moskva kreml ja Punane väljak
**1990 Peterburi ajalooline keskus ja sellega seotud mälestised
**1992 Novgorodi ja ümbruskonna ajaloomälestised
**1992 Solovetsi saarte kultuuriline ja ajalooline ansambel
**1992 Vladimiri ja Suzdali valged mälestised
**1993 Sergijev Possadi Troitse-Sergi suurkloostri arhitektuuriansambel
**1994 Kolomenskoje Issanda Taevaminemise kirik
**2000 Ferapontovo kloostri ansambel
**2000 Kaasani kremli ajalooline ja arhitektuurne kompleks
**2000 Kura säär. Ühispärand Leeduga
**2003 Derbenti tsitadell, muinaslinn ja kindlusehitised
**2004 Novodevitšje kloostri ansambel
**2005 Jaroslavli linna ajalooline keskus
**2005 Struve geodeetiline kaar.  Ühispärand Eesti, Leedu, Läti, Moldova, Norra, Rootsi, Soome, Ukraina ja Valgevenega
**2014 Bolgari ajalooline ja arheoloogiline kompleks
**2017 Svijažski saarlinna Jumalaema Uinumise peakirik ja klooster
**2019 Pihkva arhitektuurikoolkonna kirikud
*11 looduspärandi objekti:
**1995 Komi ürgmetsad
**1996 Baikali järv
**1996, 2001 Kamtšatka vulkaanid
**1998 Altai Kuldsed mäed
**1999 Lääne-Kaukasus
**2001, 2018 Sihhote-Alini keskosa
**2003 Uvs Nuuri valgla. Ühispärand Mongooliaga
**2004 Wrangeli saare kaitseala loodussüsteem
**2010 Putorana mägismaa
**2012 Leena sammaste looduspark
**2017 Dauuria maastikud. Ühispärand Mongooliaga
*nimistusse kandideerib alates 1996. aastast veel 22 objekti

## Objektid okupeeritud Krimmis
*2013 Tauria Chersonesose antiiklinn ja selle ''chora''. Krimmi okupeerimise tõttu 2014. aastal puudub Ukrainal selle maailmapärandi nimistu objekti üle valdus ja seda valdab tegelikult Venemaa
*UNESCO maailmapärandi nimistusse kandideerivatest objektidest puudub Ukrainal endal viie objekti üle valdus ja neid valdab tegelikult Venemaa

## Viited

## Välislingid
*UNESCO maailmapärand Venemaal. UNESCO maailmapärandi koduleht. Inglise keeles
Ciężkowice

**Ciężkowice** on linn Poolas Väike-Poola vojevoodkonnas Tarnówi maakonnas, Ciężkowice valla halduskeskus. Ciężkowice asub Tarnówist umbes 24 km lõunas.

Esimest korda on Ciężkowicet ürikutes mainitud aastatel 1123–1125. Magdeburgi linnaõigused sai Ciężkowice 1348. aastal. Ciężkowice kaotas linnaõigused 1938. aastal, kuid sai need tagasi 1998. aastal.

## Galerii

Ciężkowice SM1.jpg
PL - Ciezkowice - Kroton 001.JPG
Ciężkowice kościół PRC13.jpg


## Viited
Baieri keel

**Baieri keel** (omanimetus *Boarisch*, saksa keeles *Bairisch*; ungari keeles *bajor*) on läänegermaani keelepiirkonda kuuluv keel, mida kõneleb suur osa Baierimaast, enamik Austriast ja Lõuna-Tiroolist (Itaalia).

## Vaata ka
*Baierikeelne Vikipeedia
*Austriasaksa keel
*Viinisaksa keel
Andrea Bocskor

**Andrea Bocskor** (ungari keeles *Bocskor Andrea*; ukraina keeles *Андрея Гейзівна Бочкор*; sündinud 11. augustil 1979 Berehoves Berehove rajoonis Ukrainas) on Ungari poliitik. 

Ta on aastast 2014 Euroopa Parlamendi liige. Ta on parlamendi kultuuri- ja hariduskomisjoni aseesimees ja kuulub ELi-Ukraina parlamentaarse assotsieerimiskomitee delegatsiooni.  

Bocskor on Fideszi liige.

Bocskor on sünnijärgne Ukraina kodanik. Ta on esimene Ukraina kodanikust Euroopa Parlamendi liige.

## Viited

## Välislingid
*https://www.europarl.europa.eu/meps/et/124712/ANDREA_BOCSKOR/home
Czchów

**Czchów** (saksa keeles *Weißenkirchen*) on linn Poolas Väike-Poola vojevoodkonnas Brzesko maakonnas, Czchówi valla halduskeskus.

Linn asub Dunajeci jõe ääres, Brzeskost ligikaudu 15 km lõunas ja Nowy Sączist umbes 25 km põhjas.

Ürikutes on Czchówi mainitud juba 13. sajandi algupoolel, Magdeburgi linnaõigused sai 1355. aastal. Czchów kaotas linnaõigused 1928. aastal ja sai need tagasi 2000. aastal.

## Galerii

20150704 8650 Czchów.jpg
Czchów, układ urbanistyczny, poł. XIV 2.JPG
Czchów - central square.jpg
JKRUK 20090720 CZCHÓW KOŚCIÓŁ IMG 0285.jpg


## Viited
Phill Niblock

**Phill Niblock** (2. oktoober 1933 – 8. jaanuar 2024) oli Ameerika Ühendriikide helilooja, helikunstnik, fotograaf, dokumentalist ja videokunstnik ning ühenduse Experimental Intermedia direktor. Teda peetakse minimalismi üheks teerajajaks 20. sajandi muusikas.

Niblock on tuntud oma eksperimentaalse heliloomingu poolest, milles ta kasutab eelsalvestatud heli ja mikrotonaalseid intervalle. Sünteesitud helile eelistas ta akustiliste ja elektroakustiliste instrumentide mitmekihilisi seadeid. Kontserte rikastas Niblock kaadritega oma videofilmidest.

Hoolimata oma kõrgest east lõi Phill Niblock kaasa New Yorgi muusikaelus. Teadaolevalt pole Eestis Niblocki loomingut seni avalikult ette kantud.

## Vaata ka
*La Monte Young

## Välislingid
* Phill Niblocki koduleht https://phillniblock.com
* Experimental Intermedia veebileht https://experimentalintermedia.org
* Muusika Bandcamp keskkonnas https://phillniblock.bandcamp.com
* Claire Marquet / ART_PRODUCTION portreefilm Phill Niblocki loomingust NIBLOCK’S SOUND SPECTRUM, With Invisible Rivers https://vimeo.com/groups/316962/videos/277460953
* Ülevaateartikkel Phill Niblock at 85: Austere, Unpopular, Astounding Minimalism https://www.secondinversion.org/2018/10/02/phill-niblock-at-85-austere-unpopular-astounding-minimalism/
* Phill Niblocki tutvustus Foundation for Contemporary Arts portaalis https://www.foundationforcontemporaryarts.org/recipients/phill-niblock
Bobowa

**Bobowa** on linn Poolas Väike-Poola vojevoodkonnas Gorlice maakonnas, Bobowa valla halduskeskus. Bobowa asub Gorlicest umbes 16 km lääneloodes.

Bobowa sai Magdeburgi linnaõigused 1339. aastal. Bobowa kaotas linnaõigused 1934. aastal ja sai need tagasi 2009. aastal.

Bobowa on traditsiooniliselt pitsikudumise keskus, seal korraldatakse rahvusvahelisi pitsikudumise festivale.

## Galerii

Bobowa - Rynek.JPG
Bobowa, rynek.jpg
Bobowa, rynek, ratusz (HB4).jpg


## Viited
Sorbonne (täpsustus)

**Sorbonne** võib tähendada erinevaid asju.

***[[Sorbonne]]**, varem, eriti väljaspool Prantsusmaad, kasutusel olnud Pariisi Ülikooli tähenduses
***Sorbonne**, 2018. aastal Pariisi 4. ja 6. Ülikooli baasil asutatud Sorbonne'i Ülikool
***[[Sorbonne (hoonestus)|Sorbonne]]**, Pariisis asuv ajalooline ülikoolihoonestus
***[[Sorbonne (kvartal)|Sorbonne]]**, Pariisi Panthéoni linnaosa üks neljast kvartalist

## Vaata ka
*Sorbonne'i raamatukogu, raamatukogu Pariisis
*Sorbonne'i Kolledž, endine Pariisi ülikooli teoloogiakolledž, suletud 1792
*Université Panthéon-Sorbonne ehk Pariisi 1 Ülikool, ülikool Pariisis
*Université Sorbonne-Nouvelle ehk Pariisi 3. Ülikool, ülikool Pariisis
*Sorbonne'i Ülikoolid ehk Sorbonne'i Ülikooli Assotsiatsioon, Pariisi ülikoolide ühendus aastatel 2010–2017
*Abu Dhabi Sorbonne'i Ülikool, ülikool Abu Dhabi emiraadis Abu Dhabis 
*Robert de Sorbon (1201–1274), prantsuse teoloog, Sorbonne'i Kolledži asutaja
*Pariisi Ülikool, Pariisis kuni 1970. aastani eksisteerinud ülikool. Selle baasil asutati 13 iseseisvat ülikooli
*Ladina kvartal, ajalooline piirkond Pariisis, mis tänapäeval jääb V ja VI linnaosa piiridesse. Seal asub ka Sorbonne.
Alwernia

**Alwernia** on linn Poolas Väike-Poola vojevoodkonnas Chrzanówi maakonnas, Alwernia valla halduskeskus. Alwernia asub Krakówi kesklinnast umbes 29 km läänes.

Alwernia sai alguse 1616. aastal, kui sinna rajati klooster. Alawernia on saanud nime Itaalias Toscanas asuva La Verna mäe järgi, kus püha Franciscuse kehale ilmusid stigmad ja kuhu hiljem rajati frantsisklaste erakla.

Alwernial on olnud linnaõigused aastatel 1778–1784, 1808–1868 ja 1879–1896. Uuesti sai Alwernia linnaõigused 1993. aastal.

Alvernias asub keemiakombinaat Zakłady Chemiczna Alwernia SA, kus toodetakse fosfori- ja kroomiühendeid.

Alwernias asub tuletõrjemuuseum.

## Galerii

POL Alwernia, klasztor.jpg
Alwernia 2.jpg
Alwernia muzeum.JPG


## Viited
Agutaineni keel

**Agutaineni keel** on Malai-Polüneesia keelte Filipiini rühma kuuluv keel, mida kõneldakse Filipiinidel Agutaya saarel Palawani provintsis.

Kõnelejate arv on umbes 15 000.

## Viited

## Välislingid
Cory Schneider

**Cory Franklin Schneider** (sündinud 18. märtsil 1986 Marbleheadis, Massachusettsis) on Šveitsi-USA jäähokimängija, kes mängib väravavahina NHL-i klubis New York Islanders.

2004. aastal valis Vancouver Canucks ta NHL-i ''draft''is 26. valikuna. Seejärel mängis ta kolm hooaega Boston College'i meeskonnas.

2007. aastal liitus ta AHL-is mängiva Vancouver Canucksi noorteklubiga Manitoba Moose. Hooajal 2008–09 valiti ta AHL-i hooaja parimaks väravavahiks. Hooajal 2010–11 sai ta Canucksi varuväravahiks. Samal hooajal pälvis ta Roberto Luongoga William M. Jennings Trophy. Järgmisel hooajal püstitas Schneider Canucksi rekordi ühel hooajal mängus keskmiselt väiksema arvu sisselastud väravate (1,96 väravat mängus) ja parima tõrjeprotsendi arvestuses (.937).

2013. aasta liitus ta New Jersey Devilsiga. 2016. aastal osales ta NHL-i tähtede mängul.

2021. aasta jaanuaris sõlmis ta üheaastase lepingu Islandersiga.

Ta on Šveitsi päritolu ja tal on ka Šveitsi kodakondsus.

## Välislingid

* Cory Schneider NHL.com lehel
* Cory Schneider hockeydb.com lehel
Arbereši murre

**Arbereši murret** ehk **arbereši keelt** räägitakse Itaalia lõunaosas. See on albaania keele murre.

## Kõnelejad
Kõnelejaid on 2007. aasta seisuga kokku umbes 100 000. Arbereši murret räägivad arberešid, kes on 15. sajandil Osmanite riigi eest tänapäeva Itaaliasse põgenenud palgasõdurite ja sõjapõgenike järeltulijad.

## Kasutus
Arbereši murdel ei ole ametlikku staatust. Seda kasutatakse peamiselt kodus, õpetatakse mõnes üksikus koolis. Igapäevakeeles kasutavad murret peamiselt täiskasvanud ja vanurid, nooremaid inimesi on vähem, sest koolides käib õppetöö itaalia keeles. 

Kirjandust on vähe, kuid siiski on. Koostatud on ka sõnaraamat. On olemas ka arbereši murdes piibel.

## Vaata ka

* Albaania keele murded
*Arvaniitika murre

## Viited
Kvantväljateooria

**Kvantväljateooria**, ka **väljade kvantteooria**, (inglise keeles *quantum field theory*) on teoreetilises füüsikas teoreetiline raamistik, mis ühendab klassikalise väljateooria, erirelatiivsusteooria ja kvantmehaanika ning mida kasutatakse subatomaarsete osakeste (osakestefüüsikas) ja kvaasiosakeste (kondenseeritud aine füüsikas) füüsikamudelite väljatöötamiseks. 

## Ajalugu
Kvantväljateooria areng algas 1920. aastatel valguse ja elektronide vaheliste interaktsioonide kirjeldamisega, mis kulmineerus 1940. aastatel esimese kvantväljateooria – kvantelektrodünaamika – loomisega. Peamiseks teoreetiliseks takistuseks oli peagi erinevate lõpmatusnähtude ilmumine ja püsimine häiritusarvutustes, probleem lahendati alles 1950. aastatel renormaliseerimise protseduuri leiutamisega. Teiseks suureks takistuseks oli kvantväljateooria võimetus kirjeldada nõrku ja tugevaid vastastikmõjusid. Kalibratsiooniteooria väljatöötamine ja standardmudeli loomine 1970. aastatel viisid kvantväljateooria renessansini.

## Kvantväljateooriaid
*Konformne väljateooria
*Kvantkromodünaamika
*Kvantelektrodünaamika
*Kvantfleivodünaamika
*Kvanthadronidünaamika
*Schwingeri mudel
*Standardmudel
*Stringiteooria
*Topoloogiline kvantväljateooria
*Wessi-Zumino mudel
*Wessi-Zumino-Witteni mudel
*Yangi-Millsi kvantteooria
*Yangi-Millsi teooria
*Yangi-Millsi-Higgsi mudel
Arvanitika murre

**Arvanitika murret** ehk **arvanitika keelt** räägitakse Kreeka lõunaosas. See on albaania keele murre.

## Kõnelejad
Kõnelejaid on 2007. aasta seisuga kokku umbes 50 000. Arvanitika murret räägitakse peamiselt Lõuna-Kreeka külades. Arvanitika murret räägivad arvaniidid, kes on Kreekast paremat elu otsinud albaanlaste järeltulijad.

## Kasutus
Arvanitika murret valdab vaid vanem generatsioon, nooremad inimesed lähevad Ateenasse ja sulanduvad kreeklaste sekka. Murdel on tugev kreeka keele mõju. Arvanitika murre on väljasuremisohus, kuid alates 1980. aastatest on hakatud murret taaselustama.

## Vaata ka

* Albaania keele murded
* Arbereši murre

## Viited
Klassikaline väljateooria

**Klassikaline väljateooria** (inglise keeles *classical field theory*) on füüsikateooria, mis ennustab, kuidas üks või mitu füüsikalist välja interakteeruvad ainega väljavõrrandite kaudu. 

Terminit "klassikaline väljateooria" tavaliselt kasutatakse nende füüsikateooriate kirjeldamiseks, mis kirjeldavad elektromagnetismi ja gravitatsiooni – kahte põhilist fundamentaalset loodusjõudu. Väljateooriaid, millesse on kaasatud kvantmehaanika, nimetatakse kvantväljateooriateks.

Füüsikalist välja võib mõista kui füüsikalise suuruse omistamist ruumi ja aja igas punktis. 

Esimesed väljateooriad, Newtoni gravitatsiooniteooria ja Maxwelli elektromagnetvälja võrrandid,  töötati välja klassikalises füüsikas enne relatiivsusteooria loomist 1905. aastal ja nad tuli revideerida, et viia kooskõlla selle uue teooriaga. Seega, liigituvad klassikalised väljateooriad tavaliselt *mitterelativistlikeks* ja *[[relatiivsusteooria|relativistlikeks]]*. 

Nüüdisaegseid väljateooriaid väljendatakse tavaliselt tensorarvutuse matemaatika abil. 

## Mitterelativistlikud väljateooriad
Mõned kõige lihtsamatest füüsikalistest väljadest on vektoriaalsed jõuväljad. Ajalooliselt  esimene kord, kui välju võeti tõsiselt, oli seotud Faraday jõujoontega elektrivälja kirjeldamisel. Seejärel kirjeldati sarnaselt ka gravitatsioonivälja.

Gravitatsiooni esimene väljateooria oli Newtoni gravitatsiooniteooria. 

Elektrivälja mõiste pakkus esimest korda välja Michael Faraday. 1831. aastal avastas ta elektromagnetilise induktsiooni, kui leidis, et muutuv magnetväli tekitab ümbritseva elektrivälja. Ta kirjeldas seda nähtust Faraday induktsiooni seadusena. Aastatel 1861–1865 arendas James Clerk Maxwell nn Maxwelli võrrandid, mis ühendasid elektri- ja magnetvälja ühtsesse võrrandisüsteemi. 

## Relativistlik väljateooria
Klassikaliste väljateooriate tänapäevased määratlused nõuavad üldiselt Lorentzi kovariantsuse nõude täitmist. Väljateooria arengus on suundumus väljenduda matemaatiliselt lagranžiaane kasutades. 

## Relativistlikud väljad
Tänapäeval kaks kõige tuntumat Lorentzi kovariantset klassikalist väljateooriat on elektromagnetism ja gravitatsiooniteooria.

## Väljade ühendamise katsed

Klassikalisele füüsikale põhineva ühtse väljateooria loomise katsed on ühtse väljateooria klassikalised teooriad. Kahe maailmasõja vahelisel ajal püüdsid mitmed matemaatikud ja füüsikud, nagu Albert Einstein, Theodor Kaluza, Hermann Weyl ja Arthur Eddington, edendada ideed gravitatsiooni ühendamist elektromagnetismiga.

## Vaata ka
*Väljateooria
*Kvantväljateooria 
*Higgsi väli (klassikaline)
*Lagranžiaan (väljateooria) 
*Hamiltoni väljateooria 
*Kovariantne Hamiltoni väljateooria
Pjotr Kapitsa Füüsikaprobleemide Instituut

**Venemaa Teaduste Akadeemia Pjotr Kapitsa Füüsikaprobleemide Instituut**, lühend **IFP**, (vene keeles Институт физических проблем имени П. Л. Капицы РАН) on Venemaa Teaduste Akadeemia teadusuurimisinstituut.

**NSV Liidu Teaduste Akadeemia Füüsikaprobleemide Instituut **loodi 1934. aastal spetsiaalselt akadeemik Pjotr Kapitsa teadusuuringute jätkamiseks kodumaal (ta oli sunnitud Inglismaalt, kus ta töötas Cambridge'i Ülikoolis, naasma Nõukogude Liitu). Pärast Pjotr Kapitsa surma (1984) nimetati instituut tema auks Pjotr Kapitsa Füüsikaprobleemide Instituudiks; 1991. aastast on instituudil praegune nimi.

## Direktorid
*1934–1946 Pjotr Kapitsa
*1946–1955 Anatoli Aleksandrov
*1955–1984 Pjotr Kapitsa
*1984–1990 Viktor Borovik-Romanov
*1990–2017 Aleksandr Andrejev
*alates 2017 Vladimir Dmitrijev
   
## Välislingid
*Instituudi koduleht
2019. aasta Euroopa Parlamendi valimised Soomes

**2019. aasta Euroopa Parlamendi valimised Soomes** toimusid 26. mail 2019, eelhääletamine 15.–21. mail. 

Need olid kuuendad Euroopa Parlamendi valimised Soomes. Soomest valiti europarlamenti 13 saadikut. Pärast Suurbritannia lahkumist Euroopa Liidust (Brexit) saab Soome ühe lisakoha.

## Kandidaadid

Euroopa Parlamenti kandideeris 17 erakonda (neist 2 valimisliiduna), kokku 269 kandidaati. Kandidaatidest olid 163 mehed ja 106 naised ja nende keskmine vanus oli 45. Kasutati avatud nimekirju.

## Tulemused

Valituks osutusid Elsi Katainen ja Mauri Pekkarinen (Keskerakond), Sirpa Pietikäinen, Petri Sarvamaa ja Henna Virkkunen (Koonderakond), Eero Heinäluoma ja Miapetra Kumpula-Natri (SDP), Teuvo Hakkarainen ja Laura Huhtasaari (Põlissoomlased), Silvia Modig (Vasakliit), Heidi Hautala ja Ville Niinistö (Roheline Liit) ja Nils Torvalds (RKP).

Brexiti järel sai Euroopa Parlamendi liikmeks Alviina Alametsä (Roheline Liit).

## Viited

## Välislingid

*https://vaalit.fi/europarlamenttivaalit
Wolfenstein

**Wolfenstein** võib tähendada järgmist:
* Wolfenstein (mängusari)
** Return to Castle Wolfenstein, 2001
** Wolfenstein: Enemy Territory, 2003
** Wolfenstein (videomäng), 2009
* Wolfenstein (perekonnanimi)
Henri Poincaré Instituut

**Henri Poincaré Instituut** (prantsuse keeles *Institut Henri Poincaré*) on teadusuurimisinstituut Prantsusmaal Pariisis. Kuulub Sorbonne'i Ülikooli koosseisu. 

Instituut tegeleb matemaatika- ja teoreetilise füüsika uuringutega. Asub V linnaosas. Rajati 1928. aastal ja nimetati Henri Poincaré (1854–1912) mälestuse jäädvustamiseks tema järgi.

2009. aastast juhib instituuti Fieldsi medali kavaler Cédric Villani.
   
## Välislingid
*Instituudi koduleht
James van Riemsdyk

**James Frederick van Riemsdyk** (sündinud 4. mail 1989 Middletownis, New Jerseys) on USA jäähokimängija, kes mängib NHL-i klubis Philadelphia Flyers vasakul äärel.

2007. aastal valiti ta NHL-i ''draft''is Flyersi poolt teise valikuna. Seejärel mängis ta kaks hooaega New Hampshire'i Ülikooli meeskonnas.

Flyersiga liitus van Riemsdy hooajal 2009–10. Samal hooajal jõudis ta Flyersiga Stanley karika finaali, kus kaotati Chicago Blackhawksile. Aastatel 2012–2018 mängis ta kuus hooaega Toronto Maple Leafsis, kuid naasis 2018. aasta juulis Flyersisse.

Ta on kuulunud USA jäähokikoondisse 2014. aasta taliolümpiamängudel ning 2011. ja 2019. aasta maailmameistrivõistlustel.

Tema noorem vend Trevor van Riemsdyk mängib samuti NHL-is.

## Välislingid

* James van Riemsdyk hockeydb.com lehel
Poola merevägi

**Poola merevägi** (poola k: *Marynarka Wojenna* ehk sõjalaevastik) on Poola relvajõudude väeliik-merevägi.

## Koosseis

Poola mereväe koosseisus on kokku umbes 12 000 inimest, umbes 50 sõjalaeva ja 37 õhusõidukit.

Poola mereväe peabaas ja staap on Gdynias.

Poola mereväe koosseisus on:
* 3. sõjalaevade flotill (laevabrigaad)
* 8. rannakaitse flotill (laevabrigaad)
* Gdynia merelennuväe brigaad
* 6. Oliwa raadioelektrooniline punkt.

Lisaks on Poola kaitseministeeriumi allvuses:
* Hüdrograafiateenistus
* Mereväe õppekeskus ja õppeasutused.

## Tunnused
Poola sõjalaeva lühend on **ORP** - *Okręt Rzeczypospolitej Polskiej* (Poola Vabariigi Sõjalaev). NATO riikides tavapäraseid laevaliigi tunnuse eestähti laeva pardanumbris reeglina ei kasutata.

**Laevalipud**

## Vaata ka
* Saksa merevägi 
* Rootsi merevägi
* Balti laevastik

## Välislingid

Poola mereväe koduleht
Poola-Liivimaa (täpsustus)

* Liivimaa hertsogkond, Leedu Suurhertsogiriigi ja hiljem Poola-Leedu Rahvaste Ühenduse võimupiirkond
* Liivimaa vojevoodkond, Liivimaa hertsogkonna piirkond (1561–1621), mida Poola-Leedu Liit säilitas pärast Oliva lepingut 1660. aastal
Juroki keel

**Juroki keel** on Põhja-Ameerika läänerannikul California osariigis räägitav keel, mis kuulub algonkini-ritva keelkonda.    

2008. aastal rääkis juroki keelt emakeelena umbes 10 inimest. Viimane emakeelena rääkija, Archie Thompson suri 2013. aastal. Keelt õpetatakse Põhja-California Klamathi jõe piirkonna koolides. Juroki hõimu kuulub umbes 5000 inimest.

Juroki keele velmamisprogramm on kõige edukam Californias. 2014. aasta seisuga õpetati juroki keelt kuues koolis. 2001. aastal algatati California Ülikoolis Berkeleys juroki keele projekt (Yurok Language Project).

## Fonoloogia

Juroki keeles on 11 vokaalfoneemi (6 lühikest ja 5 pikka) ja 29 konsonantfoneemi.

## Vaata ka
*Vijoti keel

## Viited

## Kirjandus
*Andrew Garrett: Basic Yurok. UC Berkeley: Department of Linguistics, 2014.
*R. H. Robins: The Yurok language: Grammar, texts, lexicon. In: University of California Publications in Linguistics. Band 15. University of California Press, Berkeley 1958.

## Välislingid

*http://linguistics.berkeley.edu/~yurok/
Kavli auhind

**Kavli auhind** (norra keeles *Kavliprisen*; inglise keeles *Kavli Prize*) on teadusauhind silmapaistva panuse eest astrofüüsika, nanotehnoloogia ja neuroteaduse valdkonnas. 

Auhinna asutasid 2005. aastal ühiselt Norra Teaduste Akadeemia, Norra Haridus- ja Teadusministeerium ning Los Angeleses 2000. aastal asutatud Kavli Fond. Auhind on nimetatud norra päritolu suurärimehe ja filantroobi Fred Kavli (1927–2013) järgi. 

Auhinda jagatakse iga kahe aasta tagant alates 2008. aastast. Auhinnatseremoonial Oslos annab auhindu üle Norra kroonprints Haakon. Autasuks on kuldmedal, millega kaasneb ühe miljoni USA dollari suurune rahaline auhind. 

## Laureaadid

## Välislingid
*Kavli auhinna koduleht
Tomalla auhind

**Tomalla auhind** (inglise keeles *Tomalla Prize*) on rahvusvaheline teadusauhind väljapaistvate uurimuste eest kosmoloogias ja gravitatsiooni valdkonnas.
 
Auhinda annab välja Tomalla Gravitatsiooniuuringute Fond, mis toetab vastavaid uuringuid Šveitsis ja üle maailma. Antakse välja iga kolme aasta tagant. Auhind asutati 1982. aastal ja on nimetatud insener Walter Tomalla järgi. Autasuga kaasneb 100 000 Šveitsi frangi suurune rahaline auhind.

## Laureaate
*1984 – Andrei Sahharov
*1993 – Allan Sandage 
*2000 – Gustav Andreas Tammann
*2003 – Jim Peebles 
*2008 – Demetrios Christodoulou 
*2009 – Vjatšeslav Muhhanov ja Aleksei Starobinski
*2016 – Kip Thorne

## Viited
Amaldi medal

**Amaldi medal** (itaalia keeles *Medaglia Amaldi*) on teadusauhind gravitatsioonialaste uurimistööde eest.

Auhinda annab välja alates 2004. aastast iga kahe aasta tagant Itaalia teadusselts Società Italiana di Relatività Generale e Fisica della Gravitazione. Auhind on nimetatud itaalia füüsiku Edoardo Amaldi (1908–1989) järgi. Auhinnaga kaasneb rahaline autasu 10 000 eurot.

## Laureaate
*2004 – Roger Penrose
*2008 – Sergio Ferrara 
*2010 – Thibault Damour 
*2012 – Vjatšeslav Muhhanov ja Aleksei Starobinski
*2016 – Nazzareno Mandolesi ja Sergei Odintsov
*2018 – Adalberto Giazotto
Jüri-Hain Kaljusto

**Jüri-Hain Kaljusto** (24. november 1937 Illuka vald (Jõhvi kihelkond) Virumaa – 12. märts 2024) oli eesti spordipedagoog ja -teadlane. 

Ta lõpetas 1956. aastal Ahtme Keskkooli, 1960. aastal Tartu Riikliku Ülikooli arstiteaduskonna kehakultuuriosakonna ja 1967. aastal Moskvas Kehakultuuri Keskinstituudi aspirantuuri. Pedagoogikakandidaat (1968), pedagoogikadoktor (1990). 

Sportima hakkas 1953. aastal Hans Puki õpilasena, ülikoolis juhendas tema suusatreeninguid Erna Abel ja kergejõustikutreeninguid Hans Torim. 

Võitnud Eesti meistrivõistlustel teatesuusatamises 1959. aastal hõbeda ja 1960. aastal pronksi. Kuulus varem Spordiühingu Jõud ja hiljem Kalevi liikmeskonda. 

Ta oli aastatel 1960–1961 Spordiühingu Jõud Võru rajooninõukogus suusa- ja kergejõustikutreener, 1961–1963 Vastseliina Keskkooli kehalise kasvatuse õpetaja, 1963–1964 Laiuse 8-klassilise Kooli direktor, 1967–1981 ja 1983–1989 TRÜ suusaspordikateedri õppejõud (1972. aastast dotsent) ja kateedrijuhataja, 1981–1983 vanemteadur ja doktorant, 1989–1992 sporditeooria kateedri juhataja (1990. aastast professor). 

Tartu suusamaratoni üks algataja (koos Herbert Abeli ja Tõnu Luigega) ning selle üks korraldaja (1979–1981), kuulunud Suusaspordiföderatsiooni presiidiumi ja treenerite nõukokku. Osales Nõukogude Liidu olümpiakoondise (suusaspordialad, poks) ja Eesti suusakoondise teaduslik-metoodilisel nõustamisel. 

Ta oli Eesti Olümpiaakadeemia asutajaliige. Eesti Karskusliidu president (1989–1991). Eesti Kehalise Kasvatuse Liidu üks asutajaid ja aastatel 1992–1995 selle esimees. Eesti Heade Templarite Organisatsiooni president aastatel 1992–2002. 

Temalt ilmus üle 150 publikatsiooni, lisaks koostas ta ka õppevahendeid.

## Teoseid
* Murdmaasuusataja treeningu metoodika (1976) 
* Suusatamise õpetamise metoodika I ja II (1972 ja 1974, üks autoritest)

## Viited

## Välislingid
*Biograafia ESBL-is
Sahharovi kuldmedal

**Sahharovi kuldmedal** (vene keeles Золотая медаль имени А. Д. Сахарова) on Venemaa Teaduste Akadeemia teadusauhind väljapaistvate tööde eest tuumafüüsika, osakestefüüsika ja kosmoloogia valdkonnas. 

Sahharovi kuldmedali asutas 1990. aastal NSV Liidu Teaduste Akadeemia presiidium Andrei Sahharovi mälestuse jäädvustamiseks. Antakse välja iga viie aasta tagant.

Medali statuudi järgi võib autasustada ka välismaa teadlasi.

## Laureaadid
*1996 – Jefim Fradkin, uurimistöö eest kvantväljateooria alal
*2001 – Vladmir Imšennik, uurimistöö eest hüdrodünaamika, termotuumasünteesi plasma füüsika ja supernoovade plahvatuste teooria alal
*2006 – Radi Ilkajev, teoreetiliste ja eksperimentaalsete tööde eest tuuma-füüsikaliste ja hüdrodünaamiliste protsesside juhtimisel kõrge energiakontsentratsiooniga plasmas
*2011 – Mihhail Šapošnikov, uurimistöö eest elektronõrkade protsesside kohta kõrgete temperatuuride juures ja Universumi barüonasümmeetria alal
*2016 – Aleksei Starobinski, uurimistöö eest varajases Universumis de Sitteri (inflatsioonilise) staadiumi teooria väljatöötamisel
*2021 – Vjatšeslav Muhhanov, teedrajava panuse eest Universumi suuremastaabilise struktuuri moodustamise kvantteooriasse

## Viited
Püssirohuait

**Püssirohuait** on endisaegne hoone (ait), kus hoiti püssirohtu. Püssirohu hoidmiseks võidi kasutada ka mõne hoone keldrit (püssirohukelder) või spetsiaalset torni (püssirohutorn).

Eesti alal olid püssirohuaidad näiteks Tallinnas (Tallinna püssirohuait), Narvas, Pärnus.

## Viited
Tallinna püssirohuait

**Tallinna püssirohuait** on püssirohuait, mis asub Tallinnas aadressil Uus tänav 37. Hoone on tunnistatud kultuurimälestiseks.

Hoone ehitati tõenäoliselt aastatel 1747–1749. Hoone oli vanuselt teine spetsiaalne püssirohuait Tallinnas. Ühekorruselise paekivihoone välisseinad on 1,8–2,0 m ja lame teravkaarne võlvlagi on 1,8–1,9 m paks. Võlvi lisatugedeks ja aknaavade kaitseks on kummalgi välisküljel neli tugipiilarit. 

Aita pääses põhjaotsast eesruumi kaudu, otstes ja külgedel olid tugipiilarite vahel valgustus- ja õhutusavad. Viimased olid põhiplaanis algselt ristikujulised, otseühendust tõkestas risti keskel asuv kiviplokk. Hoonel oli algselt madal kivikattega viilkatus, hoonet piirasid küvett ja palissaad. 1794. aastal viimased ehitati ümber, samuti lihtsustati osa külgavasid. 

19. sajandi teisel poolel läks eravaldusse ja jäi laoks. Idaseina murti uus sissepääs.

Hoones on hiljem tegutsenud ka muuseum ja kunstigalerii.

## Viited

## Välislingid
*
Tartu Maratoni Klassik

**Tartu Maratoni Klassik** on spordiürituste sari, mida korraldab Klubi Tartu Maraton. Selle nime all korraldatakse sarja alates 2022. aastast. Aastatel 2015–2021 kandis sari nime **Tartu Maratoni Kuubik**, 2000–2014 **Tartu Neliküritus** ja 1983–1999 **Tartu Kolmiküritus**.

## Ajalugu
### Tartu Kolmiküritus
Sarja kuulusid Tartu Maraton, Tartu Sügisjooks ja Tartu Rattaralli.

### Tartu Neliküritus
Sarja kuulusid Tartu Maraton, Tartu Jooksumaraton, Tartu Rattaralli ja 1998. aastal alguse saanud Tartu Rattamaraton. 

### Tartu Maratoni Kuubik
2007. aastal lisati korraldatavate ürituste hulka Tartu Rulluisumaraton ja 2012 Tartu Linnamaraton. 2015. aastal uuendati sarja formaati ning sari nimetati Tartu Maratoni Kuubikuks, mis sisaldas kuut võistlust:
*Tartu maraton,
*Tartu maastikumaraton,
*Tartu rattaralli,
*Tartu rulluisumaraton,
*Tartu rattamaraton,
*Tartu linnamaraton.

### Tartu Maratoni Klassik
2022. aasta hooajast lõpetati rulluisumaratoni korraldamine ja sari hakkas koosnema viiest üritusest.

## Viited

## Välislingid
*Sarjast Klubi Tartu Maraton kodulehel
Eesti-Soome ühislaulupidu

**Eesti-Soome (ühis)laulupidu** (ka **Soome-Eesti (ühis)laulupidu**) oli 2000. aastal Tallinnas ja Helsingis üheaegselt toimunud Eesti ja Soome laulurühmade ühine laulupidu. Peale laulupeo toimus samal ajal Helsingis ka Eesti-Soome ühistantsupidu.

Laulupeol osales kokku umbes 10 000 lauljat, sealhulgas umbes 6800 lauljat Eestist ja 3400 lauljat Soomest.

Laulupeole eelnes pidulik rongkäik Tallinnas Vabaduse väljakult ja Helsingis Senati väljakult.

## Vaata ka
*Eesti-Soome ühistantsupidu

## Viited
Konstantinos Adeneler ja teised v Ellinikos Organismos Galaktos (ELOG)

**Konstantinos Adeneler ja Teised v Ellinikos Organismos Galaktos (ELOG)** (2006) C-212/04 on Euroopa Liidu kohtulahend, milles olid täpsustatud direktiivide kaudse õigusmõju (kooskõlalise tõlgendamise) ajalised piirid.

## Asjaolud
Kreeka piimaettevõtes Ellinikos Organismos Galaktosis töötas 18 inimest (proovide võtjatena, sekretäridena, tehnikutena ja veterinaaridena). 2001. aasta maist kuni 10. juulini 2002 sõlmisid nad mitu järjestikuid tähtajalisi töölepinguid, mis kestsid kaheksa kuud. Viimased tähtajalised lepingud lõppesid 2003. aastal juunist septembrini ilma seda uuendamata.

Hagejad esitasid Kreeka kohtusse hagiavalduse, mille kohaselt nad palusid kohtult, et lepinguid tuleb käsitleda tähtajatu töölepingutena vastavalt tähtajaliste töölepingute raamlepingule, mis on lisatud EÜ tähtajalise töö direktiivile 1999/70/EMÜ. Kuid Kreeka ei võtnud lõplikku kuupäevaks ehk 10. juuliks 2002 aastaks direktiivi 1999/70/EMÜ üle.

Kreeka kohus esitas EL kohtule mittu küsimust, kuid peamine neist oli: "Kas siseriiklik kohus peab siseriiklikku õigust tõlgendama, nii palju kui võimalik, vastavuses siseriiklikku õigusesse hilinenult üle võetud direktiiviga alates kuupäevast, mil direktiiv jõustus, või kuupäevast, mil möödus ülevõtmiseks määratud tähtaeg, millest ei oldud kinni peetud?"

## Kohtuotsus
Vastates sellele küsimusele Euroopa Liidu Kohus ütles, et:

Lisaks sellele, selles asjas Euroopa Kohus sõnastas kooskõlalise eesmärgi. Euroopa Kohtu järgi kooskõlaline tõlgendamine on mõeldud juhtudeks, kui direktiivi sättel puudub vahetu õigusmõju kas seetõttu, et asjakohane säte pole sellise mõju loomiseks piisavalt selge, täpne ja tingimusteta või seetõttu, et tegemist on ainult üksikisikute vahelise vaidlusega. 

## Viited
Hertsegoviina

**Hertsegoviina** (bosnia, horvaadi ja serbia keeles *Hercegovina*, kirillitsas *Херцеговина*) on ajalooline piirkond Balkani poolsaarel, Bosnia ja Hertsegoviina lõunapoolne osa, põhjapoolset suuremat osa kutsutakse Bosniaks. 

Hertsegoviina ei moodusta tänapäeval iseseisvat haldusüksust.

Mõlemad ajaloolised piirkonnad, Bosnia ja Hertsegoviina, on moodustanud keskajast peale geopoliitilise terviku ja sageli kasutatakse nime Bosnia mõlema jaoks koos. Nimi Bosnia ja Hertsegoviina tuli kasutusele alles Osmanite valitsemisaja lõpus.

Hertsegoviina tähendab 'hertsogi maa'. Hertsegoviina on saanud nime 15. sajandil elanud hertsogi Stjepan Vukčić Kosača järgi, kes piirkonda valitses.

Hertsegoviina suurim linn ja ajalooline keskus on Mostar. Teised tähtsamad linnad on Stolac, Trebinje, Čapljina ja Ljubuški.

## Vaata ka
*Bosnia

## Viited
Tallinna orienteerumisneljapäevakud

**Tallinna orienteerumisneljapäevakud** on peamiselt Harju maakonna eri paikades toimuvad orienteerumis. 

Võistlustega seotut koordineerib Orienteerumisklubi TON. Võistlused toimuvad neljapäeviti.

Esimene võistlus toimus 1964.

2019. aastal on kavas 23 orienteerumisneljapäevakut.

## Viited

## Välislingid
*Võistlustest Orienteeriumisklubi TON kodulehel
Alvin Plantinga

**Alvin Carl Plantinga** (sündinud 15. novembril 1932 Ann Arboris Michiganis) on Hollandi päritolu Ameerika Ühendriikide filosoof, Notre Dame'i ülikooli emeriitprofessor. Ta on analüütiline filosoof, kelle valdkonnad on religioonifilosoofia ja loogika. 

Plantinga sai 1958. aastal Yale'i Ülikoolist doktorikraadi (PhD). 1955. aastal abiellus ta Kathleen De Boeriga, neil on neli last: Carl, Jane, Harry ja Ann.

## Teosed
* *God and Other Minds*. Ithaca: Cornell University Press. 1967. rev. ed., 1990. ISBN 0-8014-9735-3
* *The Nature of Necessity*. Oxford: Clarendon Press. 1974. ISBN 0-19-824404-5
* *God, Freedom, and Evil*. Grand Rapids: Eerdmans. 1974. ISBN 0-04-100040-4
* *Does God Have A Nature?* Wisconsin: Marquette University Press. 1980. ISBN 0-87462-145-3
* *Faith and Rationality: Reason and Belief in God* (ed. with Nicholas Wolterstorff). Notre Dame: University of Notre Dame Press. 1983. ISBN 0-268-00964-3
* *Warrant: the Current Debate*. New York: Oxford University Press. 1993. ISBN 0-19-507861-6 (1987-1988 Gifford Lectures), online
* *Warrant and Proper Function*. Oxford: Oxford University Press. 1993. ISBN 0-19-507863-2 (1987-1988 Gifford Lectures), online
* *Warranted Christian Belief*. New York: Oxford University Press. 2000. ISBN 0-19-513192-4 online
* *Essays in the Metaphysics of Modality* (red.) Matthew Davidson. New York: Oxford University Press. 2003. ISBN 0-19-510376-9
* *Knowledge of God* (with Michael Tooley). Oxford: Blackwell. 2008. ISBN 0-631-19364-2
* *Science and Religion* (with Daniel Dennett). Oxford: Oxford University Press. 2010 ISBN 0-19-973842-4
* *Where the Conflict Really Lies: Science, Religion, and Naturalism*. Oxford: Oxford University Press. 2011. ISBN 0-19-981209-8
* *Knowledge and Christian Belief*. Grand Rapids: Eerdmans. 2015. ISBN 0802872042

## Kirjandus
; eesti keeles
* 

; inglise keeles
*"Self-profile" in *Alvin Plantinga,* James Tomberlin and Peter van Inwagen ed., (Dordrecht: D. Riedle Pub. Co.), 1985
*
*
*
*
*

## Viited
Eesti Ehitab

**Eesti Ehitab** (rahvusvahelise nimega **Estbuild**) on Tallinnas Eesti Näituste messikeskuses igal aastal toimuv rahvusvaheline ehitusmess; ühtlasi Eesti suurim ehitusmess. Messi korraldab Eesti Näituste AS.

Esimene mess toimus 1997.

## Viited

## Välislingid
*Koduleht
Kiillõige

**Kiillõige** (inglise keeles *chip carving*, saksa keeles *Kerbschnitt*) on pinnakaunistustehnika, mille puhul luuakse kaunistatavasse pinnasse süvend täpsete poolviltu lõigetega, mis kohtuvad süvendi põhjas, nii et süvendi põhja tekib nurk. Etnograafiliste puitesemete puhul on seda nimetatud ka *täkeornamendiks* või *täkkeornamendiks*, 1927. aastal välja antud "Kunstiajaloo oskussõnastik" annab termini *täkklõige*.

Kiillõiget on kasutatud varakeskaja loomastiilis hõbe- ja pronksehete kaunistamisel. Tehnika ilmub metallikunsti 4.–5. sajandi paiku ja levib germaani hõimude juures üle Euroopa. Kiillõiget tehti nii otse metalli (ajalooliselt varasem variant – võimalik, et metallile kanti üle tehnika, mida juba kasutati puidul) kui ka vahamudelitel, mida kasutati metallivalus.

Puidutöötluses sai täkklõige populaarseks gooti kunstis ja sealt edasi hilisemas puunikerduses. Kiillõikega sarnast pinnatöötlust on kasutatud ka kiviraidkunstis ja keraamikas.

## Pildid

Pilt:Dreischnitt.jpg|Kolmnurksed täkked
Pilt:Kerbschnitt rosette.jpg|Puusse lõigatud rosett
Pilt:Sechsschnitt.jpg|Vastastikku asetsevad kolmeküljelised süvendid
Pilt:Reliefspänne (2M16-B1958, RAÄ-nr Trävattna 31-1) 9513.jpg|Reljeefsed ornamendid ja loomapead sõlel on modelleeritud kiillõiget kasutades
Pilt:Tassilokelch in Aachen.jpg|Aachenis asuva Tassilo karika ornamendid on samuti loodud kiillõiketehnikas


## Viited

## Välislingid
* [Kiillõiketehnikas kaunistatud varakeskaja metallesemeid Commonsis](https://commons.wikimedia.org/wiki/Category:Chip_carving_(metal))
* Täkkeornamendiga kaunistatud puitesemeid Commonsis
Tallinna keelpillitrio

**Tallinna keelpillitrio** on Tallinnas tegutsev keelpilliansambel (keelpillitrio), mis on ühtlasi Rahvusooper Estonia esindusansambel.

Trio asutati 2003 Eesti Vabariigi presidendi ettepanekul. President tahtis asutada Rahvusooper Estonia esindusansambli, mis esineks teatri juubelivastuvõttudel.

Trio moodustavad:
*Kristina Kriit (viiul)
*Toomas Nestor (viiul)
*Levi-Danel Mägila (tšello).

## Viited

## Välislingid
*Ansamblist Plmf Arts Managementi kodulehel
Tartu rivitrummide ansambel

**Tartu rivitrummide ansambel** on Tartus tegutsev neidude trummiansambel.

Ansamblit juhendavad Margus Kasemaa, Erki Välk, Helen Kasemaa.

Ansambel on esinenud muu hulgas Tartu laulupidudel.

## Viited

## Välislingid
*Ansambel Facebookis
Katari pass

**Katari kodaniku pass** (araabia keeles: **جواز السفر القطري**) on passi dokument, mis on väljastatud Katari kodanikele rahvusvaheliseks reisimiseks.

## Viisanõuete kaart
Venemaa Teaduste Akadeemia Tuumauuringute Instituut

**Venemaa Teaduste Akadeemia Tuumauuringute Instituut** (vene keeles Институт ядерных исследований РАН) on Venemaa Teaduste Akadeemia teadusuurimisinstituut.

**NSV Liidu Teaduste Akadeemia Tuumauuringute Instituut **loodi 1970. aastal Moskvas. 1991. aastast praegune nimi. Aastatel 1970–1986 juhtis instituuti Albert Tahvelidze, seejärel Viktor Matvejev (1987–2014) ja Leonid Kravtšuk (2015–2020). Alates 2020. aastast on instituudi direktor Maksim Libanov. Instituudi eksperimentaalfüüsika osakonda juhib 2012. aastast Saaremaal sündinud Igor Tkatšov.
__NOTOC__ 
## Uurimissuunad
*osakestefüüsika, kõrge energia füüsika, kalibratsiooniväljateooria, fundamentaalsete vastastikmõjude teooria, kosmoloogia; 
*neutriinoastrofüüsika, neutriinoastronoomia, gammaastronoomia, gravitatsioonilainete astronoomia, kosmilise kiirguse füüsika, neutriinoteleskoopide füüsika ja tehnoloogia madala taustaga maa-alustes ja veealustes laborites;
*tuumafüüsika, relativistlik tuumafüüsika;
*kondenseerunud aine füüsika, neutronifüüsika;
*kiirendite füüsika ja tehnoloogia; 
*interdistsiplinaarsed uuringud, rakenduslik tuumafüüsika, radioisotoopuuringud, tuumameditsiin, keskkonnaohutuse probleemid, infotehnoloogia eksperimentaalses ja teoreetilises füüsikas

## Struktuur
Instituudi allüksused asuvad Moskvas, Troitskis, Kabardi-Balkaarias (Baksani neutriinoobservatoorium), Baikali järve ääres (Baikali neutriinoobservatoorium); neutriinoseadmed asuvad Ukrainas Donetski oblastis ja Itaalias Gran Sassos.

Instituudis on 12 osakonda ja laborit, sealhulgas kaks neutriinoobservatooriumi. 

Instituudis töötab umbes 1000 inimest.

## Välislingid
*Instituudi koduleht
Tartu Projekt

**Tartu Projekt** oli Eesti arhitektuuribüroo.

Büroo ajalugu ulatub aastasse 1951, kui Estonprojekti (hilisem Eesti Projekt) juurde asutati Tartu osakond.

1991 eraldus Tartu osakond Eesti Projektist ja iseseisvus. Alus pandi OÜ-le **Tartu Projekt**.

Tartu Projekt kustutati Äriregistrist 2014.

## Viited

## Välislingid
*
Dylan Larkin

**Dylan Larkin** (sündinud 30. juulil 1996 Waterfordis Michiganis) on USA jäähokimängija, kes mängib keskründajana NHL-i klubis Detroit Red Wings. Ta on klubi meeskonna kapten.

2014. aastal valiti ta NHL-i ''draft''is Red Wingsi poolt 15. valikuna. Enne NHL-i karjääri algust mängis ta ühe hooaja Michigani Ülikooli meeskonnas. Red Wingsi meeskonda kuulub Larkin alates hooajast 2015–16. 2021. aasta jaanuaris sai ta Red Wingsi kapteniks.

2016. aastal osales ta NHL-i tähtede mängul.

USA jäähokikoondise koosseisus on ta maailmameistrivõistlustelt võitnud kaks pronksmedalit.

## Välislingid
* Dylan Larkin NHL.com lehel
* Dylan Larkin hockeydb.com lehel
Araabia Ühendemiraatide pass

**Araabia Ühendemiraatide kodaniku pass** (araabia keeles: **جواز السفر الإماراتي**) on dokument, mis väljastatakse Araabia Ühendemiraatide (AÜE) kodanikele rahvusvahelise reisimise eesmärgil.

Alates 26. märtsist 2019 on Araabia Ühendemiraatide kodanikel viisavaba või viisa saabumisel 165 riigile ja territooriumile, asetades AÜE passi 21. kohale reisimisvabaduse järgi vastavalt Henley passiindeksile.
Suurbritannia pass

**Suurbritannia kodaniku passid** on Suurbritannia väljastatud passid neile, kellel on mis tahes vormis Suurbritannia kodakondsus. Seega on Suurbritannia kodakondsust mitut tüüpi ja nii ka Suurbritannia passe. Suurbritannia pass on kogu maailmas kehtiv reisidokument ja tõend kodakondsuse kohta. See hõlbustab ka Suurbritannia saatkondade kogu maailma konsulaarabi või mõne teise Euroopa Liidu liikmesriigi saatkonna juurdepääsu. Passid väljastatakse kuningliku eelisõiguse alusel, mida teostab Tema Majesteedi Valitsus.

Suurbritannia kodaniku passi on Suurbritannias välja andnud Tema Majesteedi passibüroo alates 2006. aastast. Suurbritannia kodanikud võivad kasutada oma passi tõendina elamisõigusest Ühendkuningriigis ja ELi kodakondsusest. Kõik Ühendkuningriigis alates 2006. aastast väljastatud passid on olnud biomeetrilised.
Soome pass

**Soome kodaniku passid** antakse Soome kodanikele rahvusvahelise reisimise eesmärgil. Peale Soome kodakondsuse tõendamise hõlbustavad nad välismaiste konsulaarametnike (või teiste ELi konsulaatide abistamist, kui Soome konsulaarametnik puudub). Soome passid jagavad teiste ELi riikidega standardset kujundust ja burgundi-punast kaanet.

Soome kodaniku passe väljastab kohalik politsei või volitatud Soome diplomaatiline esindus välismaal.

Iga Soome kodanik on ka Euroopa Liidu kodanik. Pass, koos ID-kaardiga, võimaldab vabalt liikuda ja elada Euroopa Liidu ja Euroopa Majanduspiirkonna riikides.
Auduboni maakond

**Auduboni maakond** (*Audubon County*) on maakond Ameerika Ühendriikides Iowa osariigis.

Maakonna halduskeskus on Audubon.

## Ajalugu
Maakond moodustati 15. jaanuaril 1851. See on saanud nime loodusteadlase ja kunstniku John James Auduboni järgi.

## Rahvastik
Elanike arv oli 2010. aasta rahvaloenduse andmetel 6119.

Arvestusliku rahvaarvu dünaamika aastati (1. juuli seisuga):

## Viited
Bentoni maakond (Iowa)

**Bentoni maakond** (*Benton County*) on maakond Ameerika Ühendriikides Iowa osariigis.

Maakonna halduskeskus on Vinton.

## Ajalugu
Maakond moodustati 21. detsembril 1837. See on saanud nime senaator Thomas Hart Bentoni (1782–1858) järgi.

## Rahvastik
Elanike arv oli 2010. aasta rahvaloenduse järgi 26 076.

Arvestuslik rahvaarvu muutus (1. juuli seisuga):

## Viited
Black Hawki maakond

**Black Hawki maakond** (*Black Hawk County*) on maakond Ameerika Ühendriikides Iowa osariigis.

Maakonna halduskeskus on Waterloo.

## Ajalugu
Maakond moodustati 17. veebruaril 1843. See on saanud nime sookide pealiku Musta Hauka (Black Hawk) järgi.

## Rahvastik
Elanike arv oli 2010. aasta rahvaloenduse andmetel 131 090.

Arvestuslik rahvaarvu muutus (1. juuli seisuga):

## Viited
Norra pass

**Norra kodaniku pass** on dokument, mis väljastatakse Norra kodanikele rahvusvahelise reisimise eesmärgil. Pass võib olla ka tõend Norra kodakondsuse kohta ja kehtib kümme aastat. Passil on enamiku ELi riikide standardiseeritud paigutus, kuna Norra on rakendanud ELi passimäärust. Värv on bordoopunane ja sarnane, kuid ei ole identne enamiku ELi riikide kujundusega.

Hoolimata asjaolust, et Norra ei kuulu ELi, on riik Schengeni lepingu ja Euroopa Majanduspiirkonna (EMP) liikmesriigi allkirjastaja. Sellest tulenevalt on Norra kodanikel üldjuhul samad õigused kui ELi kodanikel EMP riikides ja neid käsitletakse Euroopa Liidu kodanikena reisimiseks ja EMP riikidesse sisenemiseks.
Dolní Věstonice Venus

**Dolní Věstonice Venus** (tšehhi keeles *Věstonická venuše*) on alasti naisfiguuri kujutav keraamiline Venuse-kujuke, mis on dateeritud vahemikku 29 000 – 25 000 eKr (Gravette'i kultuur). Kuju leiti Brno linnast lõunas asuvast Dolní Věstonice paleoliitikumiaegsest leiukohast. Leiukoht asub Tšehhis Morava piirkonnas asuva 549 meetri kõrguse Děvíni mäe jalamil. See kujuke koos mõne teise lähedalasuvatest leiukohtadest leitud kujukesega on vanimad teadaolevad keraamikatooted maailmas. Kohalikust lössist valmistatud kujukesel on ka mõningaid jälgi savist. Kujul puuduvad jäljed pinna poleerimisest või pigmendi kasutamisest.

## Kirjeldus
Dolní Věstonice Venus on 111 millimeetri kõrgune ja selle laius kõige laiemast kohast mõõdetuna on 43 mm. Kuju on valmistatud suhteliselt madalal temperatuuril (500–800&nbsp;°C) põletatud savist. Kuju järgib teiste teadaolevate Venuse-kujukeste üldist morfoloogiat: erakordselt suured rinnad, kõht ja puusad (mis võivad olla sigivuse sümbolid) ning suhteliselt väike pea ja vähesel määral detaile ülejäänud kehal.

Morava piirkonnas asuvat Dolní Věstonice paleoliitikumiaegset leiukohta on süstemaatiliselt arheoloogiliselt uuritud alates 1924. aastast. Tööde algataja oli Tšehhi arheoloog ja geograaf Karel Absolon. Lisaks Venuse-kujukesele on Dolní Věstonicest leitud 2000 põletatud savist kuuli ja loomade kujukesi (karu, lõvi, mammut, hobune, rebane, ninasarvik ja öökull).

Kaheks osaks murdunud Venuse-kujuke avastati 1925. aasta 13. juulil tuhakihist. Kunagi Brno linnas Morava Muuseumis väljas olnud kuju on tänapäeval samas muuseumis suurema kaitse all ja avalikkusele harva nähtav. Kuju oli näitusel väljas 2006. aasta 11. oktoobrist kuni 2007. aasta 2. septembrini, mil Prahas asuvas Rahvusmuuseumis oli avatud näitus "Mammutikütid" (*Lovci mamutů*). Seejärel oli kujuke uuesti väljas Brnos asuvas Morava Muuseumis, kus oli avatud Kesk-Euroopa eelajaloolist kunsti käsitlev näitus. 2009. aasta juunis viidi aga kuju tagasi hoidlasse.

Veel aastakümneid hiljem on teadlased kujukest aeg-ajalt uuesti uurinud. Näiteks tehti 2004. aastal kujust tomograafiline kujutis, millelt leiti kujukese pinnale põlenud umbes 7–15 aasta vanuse lapse sõrmejälg. Králík, Novotný ja Oliva (2002) ei pea tõenäoliseks, et enne põletamist kuju käes hoidnud laps oleks kuju valmistaja.

## Galerii

Pilt:Vestonicka venuse.jpg|Dolní Věstonice Venuse esikülg
Pilt:Vestonicka venuse back.jpg|Dolní Věstonice Venuse tagakülg
Pilt:Vestonicka venuse left.jpg|Dolní Věstonice Venuse vasem külg
Pilt:Vestonicka venuse right.jpg|Dolní Věstonice Venuse parem külg


## Vaata ka
* Venuse-kujukesed
* Hilispaleoliitikumi kunst
* Willendorfi Venus

## Viited

## Kirjandus
* National Geographic Society. "Wonders of the Ancient World; National Geographic Atlas of Archaeology". Deluxe ed. (lk 248): "Venus, Dolni Věstonice, 24,000 B.C." Osas pealkirjaga "The Potter's Art" (lk 246–253).

## Välislingid
* Ülevaade
* Pilte Dolní Věstonice Venusest ja teistest keraamilistest kujudest
* Üksikasjad ja ajajoon
Rootsi pass

**Rootsi kodaniku pass** on dokument, mis antakse Rootsi kodanikele rahvusvahelise reisimise eesmärgil. Lisaks Rootsi kodakondsuse tõendamisele hõlbustavad need Rootsi konsulaarametnike välismaal või teistes Euroopa Liidu liikmesriikides abi osutamise protsessi, kui Rootsi konsulaat puudub, kui see on vajalik (iga Rootsi kodanik on ka Euroopa Liidu kodanik).

Rootsi politsei väljastab Rootsi passe ning fotodele ja sõrmejälgede võtmiseks esitatakse taotlused passi terminaliga varustatud politseijaoskondades. Alates 1. oktoobrist 2005 väljastatud passid on biomeetrilised ja kehtivad viis aastat. Varasemad passid kehtivad kümme aastat (täiskasvanud) või viis aastat (lapsed). Kuni 1998. aastani väljastatud (kuni 2008. aastani kehtinud) sinise kaantega passid ei ole Rootsis kehtivad isikut tõendavate dokumentidena ebapiisavate turvaelementide tõttu, mille tulemuseks oli laialt levinud võltsimine.
Eddingtoni medal

**Eddingtoni medal** (inglise keeles *Eddington Medal*) on Kuningliku Astronoomiaseltsi teadusauhind väljapaistvate uurimuste eest teoreetilise astrofüüsika valdkonnas. Medal on nimetatud Arthur Eddingtoni järgi.

Medalit antakse välja alates 1953. aastast. Kuni 2013. aastani anti seda välja iga kahe aasta tagant, 2013. aastast igal aastal. 

## Laureaate
*1953 – Georges Lemaître
*1961 – Hans Bethe
*1963 – Allan Sandage, Martin Schwarzschild
*1969 – Antony Hewish
*1975 – Stephen Hawking, Roger Penrose
*1978 – William Alfred Fowler
*1981 – James Peebles
*1984 – Donald Lynden-Bell
*1996 – Alan Guth
*2007 – Igor Novikov
*2009 – James Pringle
*2011 – Gilles Chabrier
*2013 – James Binney
*2014 – Andrew R. King
*2015 – Rašid Sjunjajev
*2016 – Anthony Bell
*2017 – Cathie Clarke
*2018 – Claudia Marston
*2019 – Bernard Schutz
*2020 – Steven Balbus
*2021 – Hiranya Peiris
*2022 – Alan Heavens
*2023 – Monika Mościbrodzka
*2024 – Pedro Ferreira